གཞན་དྲུག་པོ་ཐམས་
ཅད་ཀྱིས་ལྷན་དུ་བཟླས་པ་བྱེད།  གཡས་གྲལ་བ་བརྒྱད་ཀྱིས་གཏོར་འབུལ་སོགས་བྱས་ཏེ་གཟིམ།
དེ་ནས་གཡོན་གྲལ་གྱི་སྔགས་རྒྱུན་པ་གཉིས་པོ་མ་གཏོགས་པའི་མི་དྲུག་པོས་གཏོར་འབུལ་སོགས་
བྱས་ཚར་རྗེས།  གཡས་གྲལ་བ་བརྒྱད་པོ་ཡར་བཞེངས་ནས་སྔགས་རྒྱུན་པ་གཉིས་པོ་མ་གཏོགས་
གཞན་ཐམས་ཅད་ཉིན་ཐུན་དང་པོ་ལ་འཇུག་པ་སོགས་སྔར་དང་རིགས་འདྲ།  ཐུན་གྱི་ཡུན་ཚད་དང་།
མཚན་མོ་གཟིམ་ཡུན་སོགས་མཆོད་གཡོག་པས་སྤོས་ཚད་ཀྱིས་འཛིན།  ཚུལ་འདི་ལྟར་བྱས་ན་སྔགས་
110
རྒྱུན་དང་གཟིམ་ཡུན་སོགས་ཐམས་ཅད་ལ་སྙོམས་པ་ཞིག་ཡོང་བས་འདི་ཁོ་ན་ལ་ཆག་བཞག་བྱེད་
དགོས།  མཆོད་པ་བཤམས་གཤེགས་བྱེད་ཚུལ།  འཛུགས་ཐུན་གྱི་བསྟོད་པ་ལ་སླེབས་པ་ན་མགོན་
པོའ་ིསྤྱན་འདྲེན།  བསྐང་བ།  གཏོར་འབུལ་གྱི་མཆོད་པ་ཚར་གསུམ་པོ་གཤེགས་ལ།  མཚན་ཐུན་དང་
པོར་འབུལ་རྒྱུ་མཆོད་པ་ཚར་གསུམ་བཤམས།  མཚན་ཐུན་དང་པོའ་ིབསྟོད་པ་ལ་སླེབས་པ་ན་སྔར་གྱི་
མཆོད་པ་ཚར་གསུམ་པོ་གཤེགས་ལ།  མཚན་ཐུན་གཉིས་པའི་སྦྱན་འདྲེན་དང་བསྐང་བའི་མཆོད་པ་
ཚར་གཉིས་བཤམས།  མཚན་ཐུན་གཉིས་པའི་བཟླས་པར་སླེབས་པ་ན་མཚན་ཐུན་གསུམ་པར་
འབུལ་རྒྱུའི་མཆོད་པ་ཚར་གསུམ་དང་།  མཚན་ཐུན་གཉིས་པའི་གཏོར་འབུལ་གྱི་མཆོད་པ་ཚར་
གཅིག་བཅས་མཆོད་པ་ཚར་བཞི་བཤམས།  མཚན་ཐུན་གསུམ་པའི་བསྟོད་པ་ལ་སླེབས་པ་ན་མཆོད་
པ་རྙིང་པ་ཐམས་ཅད་གཤེགས་ལ།  ཉིན་ཐུན་དང་པོའ་ིའཇིགས་བྱེད་ཀྱི་མཆོད་པ་རྣམས་དང་།  མགོན་
པོའ་ིམཆོད་པ་ཚར་གསུམ་བཅས་བཤམས།  གཞན་ཐུན་ཐམས་ཅད་ལ་བསྟོད་པའི་སྐབས་མགོན་
པོའ་ིམཆོད་པ་ཚར་གསུམ་པོ་དེ་བཤམས་གཤེགས་བྱས་པས་འཐུས།  ཐུན་འཛིན་ལུགས་ཀྱི་དབང་
གིས་མཚན་ཐུན་གསུམ་པའི་བཟླས་པར་མ་སླེབས་བར་དུ།  མཚན་ཐུན་གཉིས་པའི་གཏོར་མ་འབུལ་
བ་མི་ཡོང་བས།  དེའི་རྒྱུ་མཚན་གྱིས་མཚན་ཐུན་གཉིས་པའི་གཏོར་འབུལ་གྱི་མཆོད་པ་མཚན་ཐུན་
གསུམ་པའི་མཆོད་པ་དང་ལྷན་དུ་བཤམས་དགོས་བྱུང་བ་ཡིན།  གཏོར་ཁ་གསོ་ལུགས་ནི།  འཛུགས་
ཐུན་གྱི་ཐོག་མར་ཡི་དམ་དང་མགོན་པོའ་ིགཏོར་མ་ཆེ་ཆུང་ཐམས་ཅད་ལ་མཐེབ་ཀྱུ་རེས་ཁ་གསོ།  དེ་
ནས་འཇིགས་བྱེད་ཀྱི་གཏོར་བསྔོ་ཐུན་ཐམས་ཅད་ལ་བྱེད་ན་གཙོ་བོ་དང་།  ཕྱོགས་སྐྱོང་།  ལས་གཤིན་
བཅས་ཀྱི་གཏོར་མ་ཡང་ཐུན་རེ་རེ་བཞིན་ཁ་གསོ་ཞིང་མཆོད་པ་ཡང་བཤམས།  འཇིགས་བྱེད་ཀྱི་
གཏོར་འབུལ་ཐུན་ཐམས་ཅད་ལ་མི་བྱེད་པར་ཐོར་ཐུན་གྱི་བདག་བསྐྱེད་ཀྱི་མཇུག་གཅིག་པུར་འབུལ་
ན་ཉིན་རེ་བཞིན་ཐོར་ཐུན་གྱི་གོང་དུ་ཁ་གསོ་བ་རེ་རེ་ཙམ་བྱས་པས་འཐུས།  སྔོན་འགྲོའ་ིགཏོར་མ་
ཉིན་རེ་བཞིན་ཕུལ་ཚར་ཕྲལ་དུ་རྙིང་པ་གཤེགས་ལ།  ཐོར་ཐུན་གྱི་གོང་དུ་གསར་པ་རེ་བཤམས་ནས་
འབུལ།  མགོན་པོའ་ིགཏོར་མ་ཆེ་ཆུང་ཐམས་ཅད་ཐུན་རེ་རེ་བཞིན་བཟླས་པའི་མཇུག་ཙམ་ལ་སླེབས་
པ་ན་མཐེབ་ཀྱུས་གསོ་བ་དང་ཆང་ཆུ་ནང་མཆོད་ཀྱིས་སྤྱངས་པ་རེ་མཆད་པ་བྱེད་དགོས་སོ།  ། སྒྲུབ་པ་
ཚུགས་པ་ནས་ཐམས་ཅད་ཀྱིས་ངག་མ་ཤོར་བ་བྱེད་ཅིང་།  ཐུན་གྱི་སྐབས་ཐམས་ཅད་དང་ཁྱད་པར་དུ་
111
སྔགས་རྒྱུན་གྱི་སྐབས་གཉིད་རྨུགས་སོགས་ཀྱིས་བར་མ་ཆོད་པ་གལ་ཆེ།  དོན་གལ་ཆེན་བྱུང་ན་སམ་
ཊ་ལྟ་བུར་ཡི་གེར་བྲིས་ནས་མཆོད་གཡོག་པ་ལ་སྟོན།  མཚམས་ཀྱི་རིང་ཕྱི་ནས་ཆུ་ལེན་པ་ཙམ་མ་
གཏོགས་དངོས་ཆས་གང་ཡང་མཚམས་ཐོའ་ིནང་དུ་མི་ལེན་ཅིང་།  ནང་ནས་ཀྱང་ཐ་ན་མཆོད་རོ་དང་།
ཇ་རོ་ཡན་ཆད་ཀྱང་ཕྱིར་མི་འདོན།  གཟུགས་གཞི་མ་བདེ་བ་ཆེན་པོ་བྱུང་ནས་མ་ལྕོགས་ན་གཉེར་ཁང་
ལྟ་བུར་སྤོ་བ་ལས་ཕྱི་རོལ་དུ་མི་ཐོན།  ཉི་ཤུ་དགུའི་ཉིན་དགུ་གཏོར་བ་དང་།  ཚོགས་ཆེན་མ་གྲོལ་གོང་
ཅམ་ལེ་འདོན་པ་ཐམས་ཅད་རྫོགས་པར་བྱེད་ཅིང་།  ཐུན་ཐ་མ་འདིའི་བསྐུལ་བ་ནས་རྔ་རོལ་ཀྱང་
གཏོང་།  རྡོ་རྗེ་སློབ་དཔོན་གྱིས་ཆས་འཇུག་སོགས་གྲུབ་པ་ན།  དགུ་གཏོར་གྱི་རྔ་རོལ་བ་རྣམས་
སྔགས་ཁང་གི་ར་སྐོར་དུ་བསྒྲིགས།  དེ་ནས་འཕྱར་དར།  རྒྱ་གླིང་།  དུང་ཆེན།  རྐང་གླིང་།  སྤོས་ཕོར་
རྣམས་ཀྱིས་སྣ་དྲངས།  དུར་བདག་གཉིས་ཀྱིས་ལིང་ག་ལིང་ཁེབ་དང་བཅས་པ་འཁྱེར།  དེ་རྗེས་
གཏོར་མ་འཛིན་མཁན་རྣམས་ཁ་ཡོལ་དང་བཅས་གཏོར་ཆེན།  ལྷ་མོ་གནོད་སྦྱིན་བཞི།  དམ་ཅན་རྒྱ་
མཚོའི་གཏོར་མ་རྣམས་སྦྲེངས་ཚར་གྱི་རྗེས་ལ་རྡོ་རྗེ་སློབ་དཔོན་དང་།  སྒྲུབ་གྲོགས་རྔ་རོལ་བ་རྣམས་
དང་བཅས་སྒྲུབ་ཁང་ནས་ཐོན་ཏེ་རྡོག་ཅལ་ཆེན་མོའ་ིགཡས་ཟུར་ནས་ཕེབས།  གཏོར་མ་རྣམས་རྡོ་
བཅལ་གྱི་དབུས་སུ་སྟེགས་ལ་བཀོད།  ལིང་ག་གཏོར་ཆེན་གྱི་འོག་ཏུ་བཞག། རྡོ་རྗེ་སློབ་དཔོན་ཧོར་
སྟེགས་ལྟ་བུར་བཀོད།  རྔ་རོལ་པ་རྣམས་གྲལ་དུ་བསྒྲིགས་ཚར་བ་དང་།  ཆེ་བརྡུང་གསུམ་དང་དགུ་
བརྡུང་གཉིས།  ཆེམ་བརྡུང་ཟད་མཐར་བསྐྱལ་ལ་གྲལ་དུ་འཁོད།  དེ་ནས་གནས་ཆུང་བའི་རུ་འདྲེན་སྡེ་
བཞི་སོགས་ཀྱིས་འཚམ་རྒྱག། དེ་ཚར་བ་དང་།  གཏོར་ཆེན་དབུ་མཛད་ཀྱིས་ཆེ་བརྡུང་རེ་དང་ཆུང་
བརྡུང་བདུན་རེ་སྦྲགས་ཐང་འཆམ་པ་རྣམས་འདུ་ཁང་ནས་ཐོན་ཏེ་རྡོ་སྐས་རྩར་སླེབས་པ་དང་།  འཆམ་
དཔོན་གྱིས་ས་འདུལ་ལམ་འགྲོས་ཚར་གསུམ།  དགུ་བརྡུང་རྣམས་སོང་རྗེས།  གཞན་མ་བཞི་བཞིས་
ལམ་འགྲོས་གསུམ་རེ་དང་དགུ་བརྡུང་རེ་མཐུད།  དེ་ནས་ཐམས་ཅད་ཀྱིས་ལམ་འགྲོས་གསུམ་དང་
དགུ་བརྡུང་བཅས།  དེ་ནས་ཆེམ་བརྡུང་གི་མཇུག་ཏུ།  རླུང་ནག་འཚུབ་མ་ཕྱེད་པ་གཅིག་བྱས་ལ།  གོམ་
ཆུང་སྟེང་ནས་གསེར་སྐྱེམས་ཤོ་ལོ་ཀ་རེ་རེའི་འཚམས་སུ་རླུང་ནག་འཚུབ་མ་ཕྱེད་རེ་དང་བཅས་པ་བྱ།
མཚམས་འདིར་དུར་བདག་གཉིས་ཀྱིས་གཏོར་ཆེན་འོག་ནས་ཟན་ལིང་འབྲུབ་ཁུང་བཅས་པ་ལིང་
འགྲོས་ཀྱིས་རྡོ་བཅལ་གྱི་དབུས་ཙམ་དུ་ཁྱེར་ལ་བཞག་ལ་མཐའ་བསྐོར་ཏེ་དུར་ཁྲོད་ཀྱི་འཆམ་བྱ།  དེ་
112
ནས།  ཁྱེད་ལ་ཞུ་ཞིང་གསོལ་བ་ནི།  ཞེས་པ་ནས།  འགལ་རྐྱེན་བཟློག་ལ་མཐུན་སྐྱེན་སྒྲུབ་ཀྱི་བར་
བཏང་བའི་མཇུག་ཐོག་ཏུ་དགུ་བརྡུང་གཉིས་བརྩེགས་དང་ཆེམ་བརྡུང་ཟད་མཐར་བསྐྱལ།  དེ་ནས་
ལམ་འགྲོས་གཉིས་སོང་རྗེས།  ཧཱུཾ༑  དམ་ཉམས་དགྲ་དང་བགེགས་རྣམས་ཀྱི།  ཞེས་པ་ནས།  ལྷ་ཁྱོད་
མཐུ་མེད་ཟེར་ནས་སྨོད་ཀྱི་བར་འཆི་བདག་གོམ་ཆུང་།  ཤོ་ལོ་ཀ་རེའི་མཚམས་སུ་བདུན་བདུན་རེ་
དང་མཇུག་ཏུ་རླུང་ནག་འཚུབ་མ་ཕྱེད་པ་དང་བཅས་པ་བྱ།  དེ་ནས།  བསྟན་པའི་དགྲ་བོར་གྱུར་པ་
འདི།  ཞེས་པ་ནས།  རྟགས་དང་མཚན་མ་མྱུར་དུ་སྟོན་གྱི་བར་དུར་བདག་གི་འཆམ་ཕྱོགས་བཞི་དང་
སྟེང་འོག་མཚོན་པའི་ཤར་ནུབ་གཉིས་བཅས་དྲུག་ཚན་བྱ།  དེ་ནས།  བཅོལ་བའི་ལས་འདི་མ་བྱས་ན།
ཞེས་པ་ནས།  བཅོལ་བའི་འཕྲིན་ལས་སྒྲུབ་པར་མཛོད་ཀྱི་བར་བཏང་བའི་མཇུག་ཏུ་དགུ་བརྡུང་ཉིས་
བརྩེགས་དང་ཆེམ་བརྡུང་ཟད་མཐར་བསྐྱལ།  དེ་ནས་ལམ་འགྲོས་གཉིས་དང་།  དགེ་སྡིག་ཤན་འབྱེད་
ཀྱི་གོམ་འགྲོས་བཅས་གནོད་སྦྱིན་བཞི་བསྐུལ་གྱི་ཚིག་རྐང་གཉིས་རེའི་མཚམས་སུ་ལམ་འགྲོས་
གཉིས་རེ་དང་བཅས་པ་བྱ།  དེ་ནས་འབྲུབ་ཁུང་བསྐྱེད་ཆོག་བྱས་ལ།  བདག་ཉིད་ཀྱི་མདུན་དུ་ཁྲིད་
འོང་བར་གྱུར་ཅེས་པའི་མཇུག་ཏུ་ཆེམ་བརྡུང་དྲག་པོ་བྱེད།  དེ་ནས་རྡོ་རྗེ་སློབ་དཔོན་གྱིས་རྡོར་དྲིལ་
དང་བཅས་ཧཱུཾ་མཛད་ཀྱི་ཕྱག་རྒྱ་བྱས་ལ།  རྗེ་བཙུན་རྩ་བ་དང་ཞེས་སོགས་ཀྱི་དགུག་གཞུག་ལན་
གསུམ་མཇུག་ཏུ་ཆེམ་བརྡུང་དྲག་པོ་རེ་དང་བཅས་པ་བྱ།  དེ་ནས་ཁ་སྦྱོར་དབྱེ་བ་བྱེད་ཅིང་།  བདག་
ཉིད་ཀྱི་གཡོན་ཕྱོགས་སུ་ཆོས་འབྱུང་གི་དབུས་སུ་གནས་པར་གྱུར་ཅེས་པའི་མཇུག་ཏུ་ཆེམ་བརྡུང་དང་
རླུང་ནག་འཚུབ་མ་ཕྱེད་བཅས་བྱ།  སློབ་དཔོན་གྱི་ལག་ཏུ་ཕུར་བུ་དང་ཐོ་བ་ཐོགས་ཏེ།  ཕུར་གདབ་
འདོན་ཅིང་སྔགས་ཚན་གཉིས་ཀ་ཚར་གསུམ་རེ་བཏོན་རྗེས་ཆེམ་བརྡུང་དང་རླུང་ནག་འཚུབ་མ་ཕྱེད་
བཅས་བྱ།  དེ་ནས་སུམ་བརྡུང་གཉིས་དང་དགུ་བརྡུང་གཉིས་བྱས་ལ།  ཨོཾ་ནག་པོ་ཆེན་པོ་བསྟན་པ་ལ།
ཞེས་པ་ནས།  སྡང་ཞིང་གདུག་པའི་སེམས་ལྡན་པ།  ཞེས་པའི་བར་བཏང་རྗེས་དགུ་བརྡུང་གཉིས་
ཆེམ་བརྡུང་བཅས་པ་བྱས་ལ་ཕབ།  དེ་ནས་སློབ་དཔོན་གྱི་ལག་ཏུ་ཞགས་པ་ཐོགས་ལ་ལམ་འགྲོས་
གཉིས་སྔོན་དུ་འགྲོ་བས།  ཟུང་ཟུངས་བཛྲ་ཞེས་སོགས་ཚིག་རྐང་གཉིས་ཀྱི་སྟེང་ལམ་འགྲོས་འཁོར་
མ་དང་།  སུམ་བརྡུང་སྟེང་ནས་ལམ་འགྲོས་གཉིས་བྱས་རྗེས།  སློབ་དཔོན་གྱི་ཕྱག་མཚན་བསྣུན་པའི་
སྟངས་ཀ་བྱས་པའི་མཐར་ཆོམ་བརྡུང་བྱས་ལ།  དགུ་བརྡུང་གི་སྟེང་ནས་རླུང་ནག་འཚུབ་མ་ཕྱེད་པ་བྱ།
113
དེ་བཞིན་དུ་བསྣུན་བསྣུན་བཛྲ་ནས་སྙིང་ཁྲག་རོལ་གྱི་བར་ཚིག་རྐང་གཉིས་རེ་དང་ཕྱག་མཚན་རེ་
སྦྱར་ཚུལ་འདྲ་ལ།  ཁྱད་པར་ནི།  སོད་སོད་བཛྲ་ཞེས་སོགས་ཚིག་རྐང་གཉིས་ལ་ཆེ་བརྡུང་འབའ་ཞིག་
བྱེད།  ཕོབ་ཕོབ་བཛྲ་ཞེས་པ་ནས།  གཅིག་ལ་སོད་ཀྱི་བར་ཚིག་རྐང་བཞི་ཀ་སྦྲེལ་ནས་ལམ་འཁོར་
བཞི་འགྲོ་དགོས།  དེ་ནས་ཆེམ་བརྡུང་དང་རླུང་ནག་འཚུབ་མ་ཕྱེད་བཅས་བྱས་ལ།  རྣམ་པར་མི་རྟོག་
ཞེས་པ་ནས་དྲི་མའི་སྦུབས་ནས་གཤེགས་སུ་གསོལ་གྱི་སྟེང་རླུང་ནག་འཚུབ་མ་ཕྱེད།  ཨོཾ་མཧཱ་ཀཱ་ལ་
ཞེས་པ་ནས་ཚར་བཅད་པར་གྱུར་གྱི་མཇུག་ཏུ་ཆེ་བརྡུང་དང་ཆོམ་ཆོམ་སྦྲེལ་བ་ཟད་མཐར་བསྐྱལ།  དེ་
ནས་མགོན་པོ་ཡབ་ཡུམ་གནོད་སྦྱིན་བཞི་བཅས་འཆམ་ལ།  གཙོ་བོས་ལིངྒའི་བྲང་གཤགས་ཏེ་སྙིང་
བཏོན།  ལས་མགོན་ཤ་བའི་གདོང་ཅན་གྱིས་གཏུབ།  བྱ་རོག་གདོང་གིས་གཏོར་བ་རྣམས་བྱེད་ཅིང་།
འདི་སྐབས་སློབ་དཔོན་གྱིས་ལས་མཁན་ཕོ་ཉ་སྤྲོ་བའི་དམིགས་པ་དང་།  སྙིང་པོ་ལ་མཱ་ར་ཡ་བཏགས་
པ་བཟླ།  ལིང་རོ་རྣམས་སྣོད་དུ་བསྡུས་ཏེ་སློབ་དཔོན་གྱི་ལག་ཏུ་ཐོགས་ལ།  ཆོམ་བརྡུང་གི་མཇུག་ཏུ།
རླུང་ནག་འཚུབ་མ་བྱས་རྗེས།  ཧོཿཁམས་གསུམ་ཟ་བར་ཞེས་སོགས་གོམ་ཆུང་དང་བཅས་ཞལ་
སྟབས་བཏང་།  ཆོམ་བརྡུང་གི་མཇུག་ཏུ།  དེ་ནས་ལམ་འགྲོས་གཉིས་དང་རྩེ་གསུམ་གྱིས་མཇུག་བསྡུ།
ཐམས་ཅད་བཞེངས་ཏེ་རྔ་རོལ་བ་རྣམས་བསྒྲིགས་ལ་རྒྱལ་བ་སྤྱི་བསྐུལ་བཏང་ཚར་རྗེས།  དུང་རྒྱ་
གླིང་།  འཕྱར་དར་སྤོས་ཕོར་སོགས་ཀྱིས་སྣ་དྲངས་ཏེ་གཏོར་མ་རྣམས་གོ་རིམ་བཞིན་དང་།  དེ་རྗེས་རྡོ་
རྗེ་སློབ་དཔོན་སྒྲུབ་གྲོགས་དང་བཅས་པ་རྔ་རོལ་བ་རྣམས་རིམ་པས་འགྲོ།  གཏོར་མ་འཕེན་སར་
སླེབས་ནས་རྔ་རོལ་བ་རྣམས་བསྒྲིགས་ལ་ཆེམ་བརྡུང་ཟད་མཐར་བསྐྱལ།  ཨོཾ་ཨཱཿཧཱུཾ་ཧ་ཧོ་ཧྲཱིཿལན་
གསུམ།  རྡོ་རྗེ་སློབ་དཔོན་གྱིས་གསེར་སྐྱེམས་ཕུལ་རྗེས།  ཆེ་བརྡུང་གསུམ་དགུ་བརྡུང་གཉིས་
བརྩེགས་བྱས་ནས།  ཚོགས་པས་ཆོས་སྐུ་ཡངས་པ་མའི་མཇུག་ཏུ་ཆེམ་བརྡུང་ཟད་མཐར་བསྐྱལ་བ་
དང་བསྟུན་ནས་གཏོར་ཆེན་བརྡབ།  དེ་ནས་ལྷ་མོ་དང་།  གནོད་སྦྱིན་བཞི།  དམ་ཅན་རྒྱ་མཚོའི་གཏོར་
མ་རྣམས་ཆེམ་བརྡུང་རེ་དང་བསྟུན་ནས་བརྡབ།  ནང་དུ་ལོག་ནས་གུར་ཁང་བསྐྱེད།  རྡོ་གཅལ་ཆེན་
མོར་སླེབས་ནས་དགུ་གཏོར་བ་དང་།  ཐང་འཆམ་པ་རྣམས་འདུ་ཁང་དུ་འགྲོ་ཞིང་།  རྡོ་རྗེ་སློབ་དཔོན་
དང་།  གཏོར་ཆེན་པ་རྣམས་སྔགས་ཁང་དུ་ཕེབས་ནས་མངའ་གསོལ་བཏང་།  ནང་དུ་ཞུགས་ནས་
གཏང་རག་གི་མཆོད་བསྟོད་བརྟན་བཞུགས་སོགས་བྱས་ལ།  བཀྲ་ཤིས་བཀའ་རྒྱ་མ་དང་བཅས་མེ་
114
ཏོག་གི་ཆར་དབབ་བོ།  ། སྨྲས་པ།  བཀའ་དྲིན་འཁོར་མེད་ཁྱབ་བདག་རྡོ་རྗེ་འཆང་།  ། ཕ་རྒོད་བཞད་པ་
རྡོ་རྗེའི་བཀའ་དྲིན་ལས།  ། མྱུར་མཛད་ཡེ་ཤེས་མགོན་པོའ་ིམན་ངག་ལ།  ། དེང་སང་དུས་ན་དྷརྨ་བཛྲ་
མཁས།  ། ལེགས་ཉེས་གསེར་དང་བོང་བ་མཉམ་གཟིགས་པའི།  ། ཆགས་བྲལ་སྐྱེ་བོས་གང་བའི་
ལྗོངས་འདི་རུ།  ། བདག་འདྲས་བསྟན་ལ་རི་མོར་བགྱིད་འདོད་པ།  ། མོན་པ་གྲོ་བའི་རྡོར་གཅོད་ཇི་
བཞིན་ནེ།  ། ཐུབ་བསྟན་སྣུམ་ཟད་མར་མེ་ལྟར་གྱུར་པ།  ། མ་བཟོད་ཡུན་དུ་གནས་འདོད་ལྷག་བསམ་
དང་།  ། ཡབ་རྗེའི་མན་ངག་འདི་ཡང་མི་ནུབ་ཆེད།  ། མཛོ་ཁལ་བེ་འུས་འཁུར་བཞིན་ངལ་བ་བསྟེན།  །
གདུག་ཅན་སྐྱེ་བོས་གང་བའི་ཡུལ་དུས་འདིར།  ། ཅི་བྱས་སྐྱོན་དུ་འགྱུར་ཕྱིར་འདིས་ཀྱང་བདག། ཙཱུ་
ཏའི་ཡུལ་གྱི་རྐང་གཉིས་ལྟར་གྱུར་ན།  ། ཡ་ཤེས་མགོན་པོས་དབྱིངས་ནས་དགོངས་འཚལ་ལོ།  ། འདི་
ནི་ལེགས་སྤྱད་གྲངས་སུ་འགྲོ་སྲིད་ན།  ། དེ་ཡིས་རྒྱལ་བ་གཉིས་པ་ཙོང་ཁ་པའི།  ། བསྟན་པ་དར་ཞིང་
བསྟན་འཛིན་སྐུ་ཚེ་བརྟན།  ། འགྲོ་བའི་ཕན་བདེ་རྒྱས་པ་ཉིད་གྱུར་ཅིག། ཅེས་པ་འདི་ནི་བསྟན་པ་སྤྱི་དང་ཁྱད་པར་དུ་དཔལ་ལྡན་མཉམ་མེད་རི་བོ་དགེ་ལྡན་པའི་བསྟན་པ་བསྟན་འཛིན་དང་བཅས་པའི་སྐུའི་རིམ་འགྲོ་ཁོ་ནར་དམིགས་ཏེ་ཆོས་སྡེ་ཆེན་པོ་དགོན་ལུང་བྱམས་པ་གླིང་དུ་མྱུར་མཛད་ཡེ་ཤེས་ཀྱི་མགོན་པོའ་ིགཏོར་ཆེན་མཁས་གྲུབ་ཐམས་ཅད་མཁྱེན་པའི་བཞེད་པ་བསླད་མེད་བརྒྱུད་ལྡན་བླ་མའི་ཕྱག་ལེན་བཞིན་འཛུགས་འདུན་སྐབས་ལག་ལེན་གྱི་རིམ་པ་མི་འཆོལ་བའི་ཁྲིགས་ཆག་ཏུ་བཀོད་པ་ཞིག་གལ་ཆེ་བར་མཐོང་ནས།  ཐོག་མཐའ་བར་གསུམ་གྱི་བཅའ་བསྒྲིགས་རྡོ་རྗེའི་རེ་ཁཱ་ཞེས་བྱ་བ་འདི་ཉིད་བཙུན་པའི་གཟུགས་བརྙན་རིག་པ་འཛིན་པའི་ཐ་ཤལ་བ་༧བློ་བཟང་ཆོས་ཀྱི་ཉི་མས་བླ་བྲང་བཀྲ་ཤིས་འོད་འབར་དུ་སྦྱར་བའི་ཡི་གེ་པ་ནི་དད་བརྩོན་དང་ལྡན་པའི་དགེ་སློང་བློ་བཟང་དོན་འགྲུབ་བོ།